I vil så gerne have at jeg anmelder jer på Trustpilot. I dag bliver det så. Jeg bruger jer til rigtig meget. Og ofte går det godt og ofte går det IKKE godt!
1) Jeg har købt mobilporto via app - betalt med mobilepay - men der opstod "en teknisk fejl" så jeg fik ingen portokode. Så jeg betalte for 44 kr. for: ingenting. - de blev dog refunderet efter nogle dage.
1a) Jeg ringede til jer og efter 13 minutter, besluttede jeg at sende en e-mail i stedet. Jeg fik autosvar: Du kan forvente svar i løbet af 6 - 8 HVERDAGE. Godt gået. I må være den eneste biks på nettet, der har så lang svartid.
2) Tænkte frimærker virker! Gik ind i jeres onlineshop og I reklamerede for nogle fine nogle med velgørenhed (Køb her) - Men når man trykkede på banneret kom man til en fejlside (virkelig alfa og omega at tjekke om ens links virker). Nå, jeg fik nogle med Dronningen på. Hun er også meget pæn. Købte for 150 kr. De kom i løbet af et par dage. Hurra! 7 dage senere fik jeg en rykker på 250 inkl rykkergebyr på 100 kr. for de frimærker jeg havde købt og betalt med mit visa/dankort. Og hvis jeg ikke betalte ville der komme en yderligere rykker med mere gebyr. Jeg tror I er den eneste biks på nettet, der kan sådan et stunt. At rykke for noget der er betalt online. (I øvrigt er rykkeren nok ikke blevet revideret sprogmæssigt siden engang i 50erne: Ved gennemgang af vort bogholderi...)
3) Jeg køber varer i udlandet. Nu kan man betale importmoms og gebyr på nettet. Hurra! Men man får INGEN kvittering når man har betalt, og den skal jeg bruge for at få refunderet beløbet.
4) Skrev en mail til importafd. om det manglende kvitteringsbillede. Jeg fik efter nogle dage en mail fra dem. Hurra! Den var tom! Der stod ikke engang venlig hilsen Postdanmark. Heldigvis var den webshop jeg skulle have refunderet fra tilfreds med mit bankkontoudtog. Jeg har stadig ikke fået et svar  - altså et svar hvor der står noget i.
5) Jeg ventede på en pakke og skrev igen til importafd. efter 18 dage, for der plejer kun at gå en uges tid. Fik rimeligt hurtigt svar om at de beklagede at jeg ikke havde fået vedhæftede faktura. Der stod xxvej 38 på fakturaen. Jeg bor i nr. 28 og 38 findes overhovedet ikke på min vej. Så forsendelsen var returneret til den udenlandske afsender, for jeg havde jo ikke betalt. Nej, for man kan ikke betale en regning man ikke har fået eller? Hvorfor hulen er brevet ikke kommet retur til afsenderen med ubekendt på adr.? Måske der er andre regler for breve fra Postdanmark selv, eller også havde importafd. ikke lige nået til den endnu...
5a) Jeg modtog en pakke fra udlandet. 3 dage senere får jeg en opkrævning, hvor der står at jeg skal betale 30 kr. i importmoms og 160 kr. i gebyr førend jeg kan få selv samme pakke leveret. Øh....?
6) Jeg får nogle gange pakker leveret i forkert pakkeboks - eller slet ikke i pakkeboks alligevel, og så må jeg ned og stå i kø hos postbutikken. Jeg har en gang ventet på en pakke, som på track and trace stod var udleveret til modtageren. Øh, det var ik til mig. Da jeg spurgte kvinden som slæber sig på job hver dag i postbutikken, (fordi hun har en tjenestemandspension ventende?) fandt den. Den var afleveret til Butikkens vareindlevering og åbnet af butikken! i stedet for at komme i pakkeboksen. Butikkenss lager opdagede nok at pakken indeholdt varer som IKKE er i deres sortiment og afleverede den til postbutikken. Men ret beset vidste jeg jo ikke om alt indholdet var i den, eftersom butikken i god tro havde åbnet min pakke, som Postdanmark havde givet dem.
7) Når man vil sende en pakke fra postbutikken koster det altid 100 kr. Hun siger altid "det koster 100 kr." - så vidt jeg ved er der faktisk flere og billigere måder at sende noget på. Men i min postbutik koster det altid: 100 kr.!
8) I lørdags skulle jeg sende en pakke fra pakkeboksen. Jeg skannede koden og en boks åbnede. Hurra! Men inde i boksen var der allerede en pakke til en Rune xx! Jeg kunne se at toldvæsnet havde haft den åbnet og den var deklareret som bøger for 238 US dollars. Stakkels Rune har ventet en måned på pakken, betalt told og moms og gebyr og så er det mig som får den udleveret! Mon Rune er glad for at hans pakke ikke er der, som han sikkert har fået advisering om at den er?! Hvad hulen skulle jeg stille op med den? Fordi jeg gad, afleverede jeg den til en dame i butikken, hvor postbutikken ligger, som var meget forvirret over, at jeg ikke var Rune og hun sagde, at ville ligge den til damen, som kom mandag. Jeg sendte min pakke i et andet pakkerum. Men jeg tænker på om den mon kommer til Esprit i Tyskland eller lander i armene på stakkels Rune, som venter amerikanske bøger og ikke kvindetøj i små størrelser.

Og ved I hvad. Det er ikke engang alle de fejl jeg har oplevet fra jeres side. Men jeg er begyndt at grine af det. Hver gang jeg kan vælge noget andet end jer, gør jeg det (og det er sjovt nok altid billigere. Men I "leverer også til "Maren i Kæret"" som en af jeres chefer engang har undskyldt jeres højere priser med. Men der kan snart ikke være flere Maren i Kæret tilbage, da alle postkasser står i vejkanten og i vejhøjde og det offentlige ikke sender breve ud længere og ungerne i skolen får udleveret en Ipad i stedet for et hæfte til formskrift)  I får 1 stjerne fordi I ikke kan få nul. Som virksomhed virker I som om det stadig er det gode gamle monopol dage; I gør jer ikke umage nok! Og når aftalen med staten eller monopolet på brevomdelingen ophører, dør I, for det er bare ikke godt nok. Jo den ene stjerne er til de 3 postbude i mit område som er flinke og smilende. De får den ene stjerne. Jeres IT løsninger, pakkebokse, interne kontorer og postbutikker er bare ikke godt nok! Step up Postdanmark!